ekklesiologi
Store norske leksikon,Religion og filosofi,Religioner og livssyn,Kristendom,Kristen teologi og troslære
Ekklesiologi er læren om den kristne kirken og en del av den kristne dogmatikken (troslæren), som omhandler kirkens vesen og virkelighet. «Kirken» er her både ment lokalt (menighet) og globalt (alle kirkesamfunn i hele verden).
Til tross for at det finnes forskjellige kirkesamfunn, er det allikevel et grunnleggende kjennetegn ved kirken at den er én, slik det uttrykkes i Den nikenske trosbekjennelse. I henhold til kristendommen hører alle kristne sammen og er ett i troen på Kristus, på tvers av forskjeller. I trosbekjennelsen betegnes kirken som hellig, det vil si at den tilhører Gud, og samtidig som allmenn, i betydningen at den er åpen for alle som ønsker å tilhøre Guds folk.Etter luthersk forståelse er det samlingen om evangeliet og sakramentene som definerer kirken. Den norske kirke definerer seg som en bekjennende, misjonerende, tjenende og åpen folkekirke. Les mer i Store norske leksikon ekklesiologisk canones den katolske kirke Kristendom ekklesia